El cinema Tívoli acomiada abril amb les pel·lícules “La Tribu” i “Un pliegue en el tiempo”
2025-07-24

Abril toca a la seua fi i, coincidint amb la culminació de la Setmana Santa i l’inici de la Pasqua, el Cinema Tívoli de Burjassot s’ha reservat dos apetitoses estrenes per a acomiadar el mes. Així, del 30 de març a l’1 d’abril, els veïns i veïnes que es queden a Burjassot gaudiran de la comèdia “La tribu” i de la nova pel·lícula de la factoria Disney: “Un pliegue en el tiempo”.

“La tribu” és una comèdia musical que, dirigida per Fernando Colomo, té com a principals protagonistes a Carmen Machi i Paco León. No recomanada per a menors de 7 anys, aquesta comèdia inspirada en fets reals presenta a Virgínia (Carmen Machi), netejadora de professió, encara que la seua vocació és el ‘streetdance’. Així, practicant ball urbà, gaudeix del seu temps lliure al costat de les seues companyes de coreografies, Les Mamis. A més, Virginia ha recuperat al fill que fa anys va donar en adopció: Fidel (Paco León), un executiu que ho ha perdut tot, inclosa la memòria. Mare i fill, al costat del grup de streetdance, descobriran que, malgrat venir de mons molt diferents, tots dos porten el ritme en la sang. En el Tívoli, “La tribu” tindrà les seues projeccions el divendres 30 i el dissabte 31 a les 22:30h i també el diumenge 1 d’abril, a les 19:30h.

D’altra banda, també arriba a Burjassot “Un pliegue en el tiempo”, l’última pel·lícula de fantasia signada per la factoria Disney pensada per a xiquets a partir de 10 anys. Quan el científic Alex Murry desapareix de forma misteriosa mentre treballava en un enigmàtic experiment, la seua filla Meg decideix anar a cercar-ho. Meg viatjarà llavors amb el seu germà xicotet i el seu amic Calvin a través del temps i l’espai. En la seua aventura, els tres joves protagonistes comptaran amb l’ajuda de tres éssers celestials: la filosòfica Senyora Quien, la inquisitiva Senyora Qué i la líder de totes elles, la Senyora Cual. Clar que, per a dur a terme aquesta important missió, Meg haurà de lluitar contra si mateixa per a poder vèncer a la foscor. “Un pliegue en el tiempo” es projectarà en el Tívoli el divendres 29 i el dissabte 30 a les 19h i el diumenge 1 d’abril, a les 17h.